Viktor Oskar Tilgner

Viktor Cyril Oskar Tilgner (* 25. október 1844, Bratislava – † 16. apríl 1896, Viedeň) bol sochár a portrétista nemeckej národnosti, pôsobiaci v Rakúsku.

Je hlavným predstaviteľom neobaroka v plastikách na viedenskej okružnej triede. Jeho realistický akademizmus bol ovplyvňovaný Hansom Makartom, hlavným predstaviteľom maliarstva tzv. epochy Ringstrasse, s ktorým navštívil v roku 1874 Taliansko. Popri tom mal sochár kontakty aj s Johannom Straußom a patril k umeleckému okruhu okolo grófa Karla Lanckoronskiho.

Významné diela 
 socha Wolfganga Amadea Mozarta v Burggarten. Táto socha je považovaná za najvýznamnejšie dielo Viktora Tilgnera. Figúry puttov nachádzajúce sa na podstavci, zobrazujúce moc Mozartovej hudby, patria štylisticky už do secesie. Socha bola odhalená deň po Tilgnerovej smrti.
 kamenná socha Alegória sochárstva na Viedenskom ústrednom cintoríne
 bronzová busta Vincenza Belliniho vo Viedenskej štátnej opere
 Tritónova studňa vo Volksgarten pri viedenskom Hofburgu. Dve kópie tohto diela nazvané Tritón a nymfa sa nachádzajú v Bratislave - jedno na nádvorí Slovenskej národnej galérie, druhé na nádvorí Mirbachovho paláca
 Ganymedova fontána pred Mestským divadlom (v súč. Slovenské národné divadlo v Bratislave)
 pomník Josefa Werndla v Steyri

Pamiatka 
V bratislavskej Karlovej Vsi i vo Viedni (4. Bezirk) je po ňom pomenovaná ulica, Tilgnerstraße.

Iné projekty

Referencie

Externé odkazy 
Diela Viktor Oskar Tilgner v SNG 

Narodenia v 1844
Úmrtia v 1896
Slovenskí sochári
Rakúski sochári
Osobnosti z Bratislavy
Slovenskí maliari
Rakúski maliari
Slovenské osobnosti nemeckého pôvodu